《送徐以慱游武昌次陈孟英先生韵》
明代·徐庸

群山皱绿峰峦起，秋雨才过净如洗。或浓或淡有无间，一幅天然赵千里。

飞岚拂酒吴姬觞，红豆蔻传心字香。几回语别别未得，愁入锦纹丝缕长。

璧月茫茫云杳杳，醉来仰望吴天小。黄鹤楼头仙不回，青鸾镜里人难老。

江湖胜槩□□□，□去烦君重吊古。荻芽初长拟东还，河豚又荐西施乳。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。